CELEX: 62016CN0323
Language: da
Date: 2016-06-08 00:00:00
Title: Sag C-323/16 P: Appel iværksat den 8. juni 2016 af Eurallumina SpA til prøvelse af dom afsagt af Retten (Første Udvidede Afdeling) den 22. april 2016 i forenede sager T-60/06 RENV II og T-62/06 RENV II, Den Italienske Republik og Eurallumina SpA mod Europa-Kommissionen

25.7.2016   
            
            
               DA
            
            
               Den Europæiske Unions Tidende
            
            
               C 270/36
            
         Appel iværksat den 8. juni 2016 af Eurallumina SpA til prøvelse af dom afsagt af Retten (Første Udvidede Afdeling) den 22. april 2016 i forenede sager T-60/06 RENV II og T-62/06 RENV II, Den Italienske Republik og Eurallumina SpA mod Europa-Kommissionen
   (Sag C-323/16 P)
   (2016/C 270/39)
   Processprog: engelsk
   
      Parter
   
   
      Appellant: Eurallumina SpA (ved solicitor L. Martin Alegi, A. Stratakis og L. Philippou)
   
      De andre parter i appelsagen: Den Italienske Republik og Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede dom ophæves.
            
         
               —
            
            
               Beslutningen ophæves (1), for så vidt som Den Italienske Republik heri pålægges at tilbagesøge støtten.
            
         
               —
            
            
               Subsidiært hjemvises sagen til Retten.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Appellanten har fremsat et enkelt anbringende, som er opdelt i tre led og vedrører en tilsidesættelse af EU-retten, herunder især en tilsidesættelse af princippet om beskyttelse af berettigede forventninger og en mangelfuld begrundelse. Appellantens specifikke anbringender er som følger:
   
               1.
            
            
               Retten begik en retlig fejl, da den fortolkede dom af 10. december 2013 således, at den anså sig for at være forpligtet til at lægge til grund, at offentliggørelsen af procedurens indledning den 2. februar 2002 bragte Eurallumina's berettigede forventninger til ophør.
            
         
               2.
            
            
               Som følge af denne fejl opfyldte Retten ikke selve formålet med sagens hjemvisning og undlod at undersøge Eurallumina's argumenter vedrørende opretholdelsen af selskabets berettigede forventninger eller vurderede dem urigtigt inden for rammerne af de urigtige retsforskrifter.
            
         
               3.
            
            
               Selv ved anvendelsen af de urigtige retsforskrifter begik Retten en retlig fejl ved at fastslå, at Kommissionens væsentlige forsinkelser i gennemførelsen af undersøgelsen ikke kunne have givet anledning til berettigede forventninger hos Eurallumina, som forhindrede støttens tilbagesøgning.
            
         
               4.
            
            
               Retten anlagde en urigtig fortolkning af direktiv 2003/96 (2) contra legem, i strid med EU-retten og principperne for fortolkningen heraf.
            
         
               5.
            
            
               Retten begik en retlig fejl ved at forkaste Eurallumina’s argumenter vedrørende selskabets investeringer i sin sardiske fabrik.
            
         
      (1)  Kommissionens beslutning 2006/323/EF af 7.12.2005 om den punktafgiftsfritagelse for mineralolie anvendt som brændstof til produktion af aluminiumoxid i Gardanne, i Shannon-regionen og på Sardinien, som henholdsvis Frankrig, Irland og Italien har indført (meddelt under nummer K(2005) 4436) (EUT L 119, s. 12).
   
      (2)  Rådets direktiv 2003/96/EF af 27.10.2003 om omstrukturering af EF-bestemmelserne for beskatning af energiprodukter og elektricitet (EUT L 283, s. 51).